യു എ ഇ ഗോള്ഡന് വിസയ്ക്ക് ഐ.സി.എ സ്മാര്ട്ട് ആപ്പ് വഴി അപേക്ഷ നല്കാം അബുദാബി : ഗോള്ഡന് വിസയ്ക്ക് അര്ഹതയുള്ള താമസക്കാര്ക്ക് ഇനി മുതല് സ്മാര്ട്ട് രീതിയില് അപേക്ഷ സമര്പ്പിക്കാം. ഫെഡറല് അതോറിറ്റി ഫോര് ഐഡന്റിറ്റി ആന്ഡ് സിറ്റിസണ്ഷിപ്പിന്റെ ഐ.സി.എ. യു.എ.ഇ. സ്മാര്ട്ട് ആപ്ലിക്കേഷന്വഴി 10 വര്ഷത്തെ ഗോള്ഡന് വിസയ്ക്ക് ഇപ്പോള് അപേക്ഷിക്കാം. ഐ.സി.എ ട്വിറ്ററിലൂടെയാണ് ഇക്കാര്യം അറിയിച്ചത്. ഗോള്ഡന് വിസയ്ക്ക് അര്ഹതയുള്ള വ്യക്തികള്ക്കോ അല്ലെങ്കില് യോഗ്യരായ ആളുകളെ നാമനിര്ദേശം ചെയ്യാനാഗ്രഹിക്കുന്നവര്ക്കോ ആവശ്യമായ എല്ലാ രേഖകളും ഐ.സി.എ. യു.എ.ഇ സ്മാര്ട്ട് ആപ്പ് വഴി സമര്പ്പിക്കാം. സേവനത്തിനായി അപേക്ഷകരില്നിന്നും 50 ദിര്ഹം ഈടാക്കും. രേഖകള് സമര്പ്പിച്ചശേഷം അപേക്ഷകന് ഒരു മൊബൈല് സന്ദേശവും ഇമെയിലും ലഭിക്കും. രേഖകള് സമര്പ്പിക്കുന്നതില് വീഴ്ചയോ അല്ലെങ്കില് അര്ഹതയില്ലെങ്കിലോ അപേക്ഷ നിരസിക്കും.